Börtönrádió célja és folyamata | Börtönrádió műsor | Adjhangot.org
Adj Hangot Egyesület hivatalos honlapja
Börtönrádió a magyarországi fegyintézetekben
A Börtönrádió célja, hogy a fogvatartottak aktív közreműködésével olyan belső információs és kommunikációs fórumot biztosítson a fegyintézetekben élőknek, amely segít a konfliktus kezelésben, csökkenti a belső feszültségeket, valamint hatékony segítséget nyújt a fogvatartottak szabadulás utáni reintegrációjában.
Az első bkeörtönrádiót egyesületünk az Adj Hangot Egyesület, együttműködve a Büntetésvégrehajtás Országos Parancsnokságával, a Váci Fegyház és Börtönben indította el, amely – siker esetén – egy későbbi országos hálózat kiindulópontja lenne.
A KIVÁLLASZTÁS
BEVEZETÉS A RÁDIÓZÁSBA
Célunk a börtönben eltöltött idő hasznosabbá és elviselhetőbbé tétele.
• információ átadása,
• a fogvatartottak közti feszültség csökkentése
• felkészítés a szabadulás utáni időszakra, reintegráció.
A funkcionális analfabetizmus, illetve a diszlexia nagy arányamiatt minden tájékoztatás, ami nem írásban történik, hatékonyabb információ-átadás és megkönnyíti a börtönben dolgozók munkáját. A hírekben elhangzó emlékeztetők vagy a napirend változásának előre jelzése megelőzheti a feszültség kialakulását, és az intézmény egyéb programjait is népszerűbbé, illetve hatékonyabbá teszik a róluk szóló tudósítások, interjúk.
Az információ hatalom, amivel vissza is lehet élni. Ha a fogvatartottak egyformán tájékozottak a börtön életének részleteiről, akkor kevésbé tudják kihasználni, manipulálni egymást. A börtönzsargon és a helyi szokások ismerete csökkenti az újonnan elítéltek sebezhetőségét. A gondosan kiválasztott rádiósok mintaképként szolgálhatnak, az interjúkon keresztül pedig lehetőség van arra, hogy olyan személyek életével ismerkedhessenek meg az elítéltek, olyan történeteket hallhassanak, amelyek előremutatóak és a szabadulás utáni reintegrációt segítik elő.
Életünket történetekben éljük. Azok a történetek, amelyeket jellemzőnek gondolunk magunkra nézve, meghatározzák azt is, ahogyan a jövőben viselkedni tudunk. Akik magukat csak mint „csikkes”, „csicska” vagy „lúzer” tudják megfogalmazni, akik csak ezeket igazoló történeteket tudnak magukról mesélni, nem nagy reménnyel vághatnak bele a szabadulás utáni életbe, de gyorsan visszakerülnek azok is, akik csak úgy gondolkodnak magukról, mint az „erős ember, akitől jobb félni”. Mindenkinek az életében megtalálhatóak azonban azok a történetek is, amelyekben szívesebben élnének, és amelyek nem a devianciához és a büntetéshez vezetnek. A rádió az egyik leghatékonyabb eszköz ahhoz, hogy ezek a történetek a felszínre kerüljenek és megerősödjenek. A siker, a tanulás, a társadalmi beilleszkedés, a családi élet történeteit a rádió a szó szoros értelemben kihangosítja, ami a főszereplő számára hatalmas megerősítést, a hallgató számára pedig lehetőséget jelent arra, hogy ehhez hasonló történetek szerint éljen. Ezzel a rádió kiegészítheti, sőt felerősítheti a börtönben futó egyéb szociális, pszichés, kulturális és edukációs programokat.
A fenti célokat egy olyan rádióval lehet elérni, amelyet közösen tervezünk és hozunk létre az elítéltekkel, amit így az egész börtön közössége magáénak érez és azonosul vele.
Meggyőződésünk, hogy a rádió a börtön egésze számára szolgál különféle, de egyformán értékes tapasztalattal.
A rádió közvetlen működtetésében résztvevő stúdiósok számára értelmes, rendszeres elfoglaltságot, szaktudást, más területen is használható számítógépes és kommuniációs ismereteket ad, valamint azt a tudatot, hogy a közösségért tesznek valamit.
Az interjúalanyok, a műsorokban közreműködők számára azt a fontos – és nagy részük éltéből valószínűleg hiányzó – élményt nyújtja, hogy számít a véleményük, fontos, hogy mit gondolnak.
A hallgatóság a rádióműsorokkal alternatív szórakozási lehetőséget kap olyan témákban, amelyek igazán róluk szólnakj és ez a folyamatos részvételi kutatás segítségével közvetlenül is hatással lehet a tartalmára.
A fenti piramis három sávja vertikálisan is átjárható, bárkiből lehet stúdiós vagy közreműködő.
A fenti hatások enyhítik a börtönön belül a feszültséget, ami pedig megkönnyíti a felügyelők helyzetét, csökkenti túlterheltségüket.
Nagy-Britanniában 1994-ben egy börtön igazgatójának felhívására, az öngyilkosságok számának csökkentésére hozták létre az első adásokat a BBC volt munkatársai, és mára a Prison Radio Association (http://www.prisonradioassociation.org/) keretében működő Börtönrádió a nap 24 órájában sugároz műsorokat az ország 120 büntetés-végrehajtási intézménye közül 95-ben. A brit kormány olyannyira támogatja a kezdeményezést, hogy segítséget nyújtott annak Trinidad és Tobago-n történő elindításához is. Ezen kívül – a brit kezdeményezéstől függetlenül – Svédországban is hatékony börtönrádiós projekt működik.
A Börtönrádió egy zártláncú, csak a fegyintézetek lakói által fogható rádióprogram, melyet a fegyintézet lakói készítenek tapasztalt újságírók valamint pszichológusok, illetve egyéb segítő szakmákban működő szakemberek által nyújtott tréning után, azok szerkesztői és segítői közreműködésével, maximálisan figyelembe véve a fegyintézet biztonsági előírásait, szigorú etikai irányelvek alapján.
Úgy döntöttünk, hogy a legsúlyosabb kategóriába tartozó elkövetők, a gyermekek ellen elkövetett szexuális bűncselekmények elítéltjei valamint a médiában nagy visszhangot kapott bűnesetek szereplői nem vehetnek részt a rádió munkájában.
A rádió indulásakor, a felügyelők azon személyek figyelmét hívják fel erre a lehetőségre, akiket ők megbízhatónak és – például jó magaviseletük miatt – megfelelőnek tartanak erre a pozícióra. Ebből a körből az önként jelentkezők közül csoportos foglalkozás során választjuk ki a stúdió munkatársait.
Fontosnak tartjuk, hogy a rádiós tevékenység ne kötelező foglalkozás legyen, hanem önkéntes alapon szerveződjön. Ugyanakkor azt is fontosnak tartjuk, hogy a rádiósok között olyan fogvatartottak legyenek, akik mintát nyújtanak magaviseletükkel és a jövőre vonatkozó, a bűncselekményeket elkerülő terveikkel.
Azt szeretnénk elérni, hogy a stúdiós státusz presztízst jelentsen, amiért érdemes erőfeszítéseket tenni.
3 hónapos csoport-folyamat, amely során a börtönrádió iránt érdeklődő – és az intézmény-vezetés által jóváhagyott – fogvatartottak, 10 fő
megismerkednek az alapvető rádiós műfajokkal
a rádiózáshoz szükséges feladatokkal, szerepekkel
összegyűjtik a börtönben lehetséges témákat és megoldási, műfaji kereteket keresnek azok számára
megismertetik a börtön szélesebb közösségét ezekkel az elképzelésekkel és begyűjtik a visszajelzéseket ezekről
ezzel bevonják a többi fogvatartottat és előkészítik a rádió fogadtatását
megtanulják a közösségi rádiózáshoz elengedhetetlen együttműködést
megismerkednek a rádiózás technikai feltételeivel és eszközeivel
alapvető számítógépes és
hangszerkesztési ismereteket kapnak
gyakorolják a kérdezéstechnikákat
A csoportfolyamat lehetőséget ad számunkra ahhoz, hogy arádiós képzés szakmai elemeit pontosan illesszük az igényekhez, a résztvevők képességeihez és előzetes ismereteihez.
A csoport időbeli beosztása és bontása illeszkedik a börtön napirendéhez és a fogvatartottak egyéb elfoglaltságához.
A program újságíró résztvevői gyakorlott oktatók az újságírás/műsorkészítés terén a kérdezéstechnikától a technikai eszközök használatáig, míg a pszichológusok a csoportdinamika és csapatépítés terén járatosak. A szakmai programot sok kommunikációs és csapatépítő gyakorlat színesíti.
A műsorkészítés a fenti képzésen végzett résztvevők kezdik az egyesület szakmai felügyelete és segítsége mellett az intézmény vezetésével megállapodott biztonsági és ellenőrzési irányelvek alapján.
A szerkesztői irányelvek a szigorú BBC iránymutatást követik, figyelembe véve a magyarországi sajátosságokat. A legfontosabb irányelvek, itt a teljesség igénye nélkül:
− Felelősségünk van a hallgatók, a készítők és a bűnügyek áldozatai felé.
− Senkit nem akarunk megbántani, nem hangozhat el olyan tartalom, amely akár nemre, fajra, nemzetiségre, korra, szexuális orientációra, fogyatékosságra, vallásra sértő vagy lekicsinylő lehet.
− Nem támogatjuk az erőszakot és a törvénysértést.
− Támogatjuk a tanulást, a képzést, arra biztatjuk az elítélteket, hogy vegyék kezükbe a saját életüket.
− Az áldozat szempontját mindig meg kell jeleníteni.
− Nem kerülhet adásba olyan anyag, amely kárt okozhat vagy törvénysértő.
− Károkozás elkerülése: a felvett anyag nem bátoríthat büntetendő cselekedetre,
nem dicsőítheti az esetleg káros viselkedési formákat, például: illegális drog- és alkoholfogyasztás, erőszak.
− Kiemelten érzékenyen kell megközelíteni a halál, az öngyilkosság témáját, illetve a nagyon erős érzelmeket kiváltó szituációkról (például család felbomlása) szóló tartalmakat. Tudatni kell a fogvatartottakkal, hogy hol és milyen módon kaphatnak segítséget ilyen esetben.
− A közreműködő elítéltek nem utalhatnak a műsorban saját cselekményükre, hacsak ez szerkesztőileg nem indokolt, például ha egy adott cselekmény következményeiről zajlik a vita.
− Éppen jogi eljárás alatt lévő fogvatartott csak a börtönparancsnok külön engedélyével vehet részt a gyártási folyamatban.
− Elfogulatlanság és pontosság: Az elfogulatlanság pártatlanságot, kiegyensúlyozottságot jelent. Mindig a vélemények, látásmódok széles skáláját kell körbejárni. Pontosság: a tartalom a tényekre alapuljon.
− Rágalmazás, korrektség, privát szféra: különösen figyelni kell a rágalmazás kiszűrésére, a korrekt, egyenlőségre épülő párbeszédre és a privátszféra tiszteletben tartására.
A műsorok tartalmát és műfaját a fogvatartottak és a szakmai team közösen állítja össze. A fogvatartottak tapasztalati szakértőkként működnek, a team pedig a kereteket és a rádiós/újságírói technikákat biztosítja. A kereteket a rádió bevezetésének céljai határozzák meg:
feszültség oldása a börtönben
a börtönben töltött idő hasznossá tétele
Ezekhez a célokhoz keressük a megfelelő műfajokat és tartalmakat. A céloknak az első pillanattól kezdve világosnak és nyíltnak kell lenniük, a megvalósításhoz a szerepeket, feladatokat, felelősségeket fokozatosan lehet kialakítani.
A rádió műsorideje és ezzel hatékonysága nagyban növelhető, ha a műsort több intézményben állítják össze és az elkészült műsorokat az intézmények megosztják. Az új stúdiósok képzése akár folyamatosan, akár blokkosított formába történhet.
Tapasztalatcsere és közös EU-források megszerzésének érdekében egyaránt együttműködünk a komoly tapasztalatokkal rendelkező brit PrisonRadio Association-nal és az egy éve alakult svéd Radio Fri-vel is, sőt a térség más országaiban is (Románia, Bulgária, Szlovákia) megtörténtek az előkészítő tárgyalások az együttműködésre.
+ HATÁS
+ A MODELL
+ A KIVÁLLASZTÁS
+ BEVEZETÉS A RÁDIÓZÁSBA
+ SZERKESZTÉS
+ MŰSOROK
+ TOVÁBBI TERVEK
A Rádió B kezdeményezői:
Nick Thorpe – a BBC magyarországi tudósítója
Hajdú Judit – klinikai szakpszichológus, családterapeuta
Kerényi György – a Kossuth Rádió volt főszerkesztője, a Rádió C főszerkesztő-ügyvezetője
Csák Gyula – az Inforádió szerkesztője, a Rádió C volt hírigazgatója
Braun Zsolt – a Rádió C és a BBC volt munkatársa
Megyeri Zsuzsanna – pszichológus, korábban a HVG munkatársa
Benkő Henrietta – közgazdász, pszichológus
“Börtönrádió” cikkeink:
“Börtönrádió” sajtó hírek:
reblog.hu “Üzebet a palackból”
tilos.hu “Rács FM, váci börtönrádió” (cikk+ hanganyag)
atv.hu “Tetthely” (video)
ava.hu “Váci Börtönrádió” (kékfény video)
vs.hu “Már hallgatható a börtönrádió” (cikk)
Nőklapja riport (Letölthető PDF)
indavideo.hu “RÁCS FM: Börtönrádió” (video)
tv2.hu “RÁCS FM: Börtönrádió indul” (video)
rtl.hu “Jogában van hallgatni. Minket” (video)
mediaklikk.hu “Jön a börtönrádió”(Kossuth rádió hanganyag)
nepszava.hu “Börtönrádió: Jogában áll hallgatni” (cikk)
hir24.hu “Októberben indul a börtönrádió” (cikk)
vaci-naplo.hu “Októberben indul a Rács FM börtönrádió” (cikk)
hirado.hu “Jön a Börtönrádió” (cikk)
brandtrend.hu “Börtönrádió: Jogában áll hallgatni” (cikk)
infogyor.hu “Októberben indul a börtönrádió” (cikk)
index.hu “Októberben indul a börtönrádió” (cikk)
vs.hu “Indul a rádió, amit nem szeretne hallgatni” (cikk)
444.h u” Börtönben ülsz? Rádiózz!” (cikk)
444.h u” Októberben indul a börtönrádió” (cikk)
nlcafe.hu “Jó reggelt, Vááááác! – Indul a börtönrádió” (cikk)
Támogatná Ön is egyesületünket?
Itt most egy klikkeléssel megteheti. Köszönjük :-)